તેજીના સમાચાર ફેલાતાંની સાથે જ મંદીમાં વતન જતાં રહેલા મજૂરો અલંગ તરફ પરત ફર્યા છે. બે લાખથી વધુ લોકોની રોજીરોટી અલંગ સાથે જોડાયેલી છે. ઉદ્યોગકારોના કહેવા મુજબ અલંગમાં સૌથી વધારે મજૂરો ઉત્તરપ્રદેશ અને બિહાર જેવાં રાજ્યોમાંથી આવે છે. તેજીના લીધે ફરી તેમનો ધમધમાટ જોવા મળે છે. માત્ર ઉદ્યોગપતિઓ જ નહીં પણ સ્થાનિક ટ્રાન્સપોર્ટરો, સ્થાનિક દુકાનદારો, લેબર કન્સલટન્ટ્સ સહિતના ધંધાદારીઓને તેજીનો લાભ મળે છે.